**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. szeptember 12-i ülésére**

**Javaslat a Savaria Megyei Hatókörű Városi Múzeum Szervezeti és Működési Szabályzatának elfogadására**

Szombathely Megyei Jogú Város Közgyűlése a 2017. április havi ülésén kinyilvánította, hogy létrehozza a Savaria Megyei Hatókörű Városi Múzeum (a továbbiakban: Múzeum) tagintézményeként működő Szent Márton Intézetet (a továbbiakban: Intézet).

A Közgyűlés 90/2017. (IV.27.) Kgy. sz. határozatával elfogadta a Múzeum alapító okiratának fentiek miatt szükséges módosítását, és egyetértett a Múzeum szakmai létszám-előirányzatának 2017. június 1. napjától 3 fő közalkalmazotti státusszal történő emelésével, továbbá felkérte a Múzeum igazgatóját, hogy gondoskodjon az intézmény Szervezeti és Működési Szabályzatának (a továbbiakban: SzMSz) módosításáról, és terjessze jóváhagyásra a hatáskörrel rendelkező szerv elé.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (IX.3.) sz. önkormányzati rendelet 70.§ (5) bekezdése úgy rendelkezik, hogy azon költségvetési szervek esetén, ahol a törvény a fenntartó hatáskörébe utalja az SzMSz, vagy más intézményi működést szabályozó dokumentum elfogadását – a feladatkör szerint illetékes bizottság előzetes véleményezését követően – a polgármester jogosult annak jóváhagyására.

A Múzeum módosításokkal egységes szerkezetbe foglalt SzMSz-e az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

Szombathely, 2017. augusztus „ ”

**/: Koczka Tibor :/**

**HATÁROZATI JAVASLAT**

**……../2017. (IX. 12.) JTKB sz. határozat**

Szombathely Megyei Jogú Város Közgyűlésének az Önkormányzat Szervezeti és Működési Szabályzatáról szóló 34/2014. (IX.3.) sz. önkormányzati rendelete 70.§ (5) bekezdése alapján a Savaria Megyei Hatókörű Városi Múzeum Szervezeti és Működési Szabályzatát - az előterjesztés melléklete szerinti tartalommal - jóváhagyásra javasolja a polgármesternek.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(A végrehajtás előkészítéséért:**

**Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**